Settefrate

Settefrate è ne chemune taliane de 809 abbetand e la previngia e Fresenone, dénd a gl Lazie.

 Giugrafía físeca 
 Terretòrie 
Dénd a gl terretòrie chemunale z’ásane le cime de Rocca Altiera, 2.018 m, é de gl Còll Nire, 1.991 m., du mendagn de gl mund Marzecane.

 Clima 
Classefecazione clemáteca: zona E, 2477 GR/G

 Štòria 
Gl nome Settefrate ne vè da gl Sand Sètt Frate, figl de Sanda Flecita, marterezzate che la mamma a gl tiémb de gl mbère romane, pecché évene creštiane.

 Menemiénd é luoche da ì a vedé 
 Archetetture releggiose 
 De l'andica chièsa de gl Sand Sètt Frate, uoje, remane gl pertale de ndrata aglettute dénd a na cheštrezzione medèrna (monnassá raccongia é addeprate comm sède e gl chemune): gl pòšt - chiamate San Settefrate - cunzèrva gl nome e la chièsa.
 Chièsa de Sand Stèfane, la chièsa prengepale, che šta a la part cchiù áveta de gl puaése, vecin'a la torr.
 Chièsa de Sanda María de la Tribbuna, d’andó ze pò vedé la Vall e Comine sana sana,
 Chièsa de Sanda Flecita
 Chièsa de Madònna de le Grazie, che dénd a gl prònae cunzèrva n’affrische ch'arrappresènda gl giudizie nneverzale é, a part peddénd, na liamia settecendésch a cassettune é ciért petture de tela: na teštemenianza de gl štòreche seciendésch Giuann Pául Mattía Castrucci dice ca ce štave cèrt òpre de gl pettor casenése March MazzaròppGiovanni Paolo Mattia CASTRUCCI, Descrizione del ducato d'Alvito nel regno di Napoli in Campagna felice. Napoli, Piscopo, 1863. p. 78
 Chièsa de San Necòla, scarepata, remane sul gl nome de gl pòšt.
 Chièsa de Sand Arcángele Mechèle a la frazzione e Piétrafítta (Cappellina de Sanda Flecita, che šta ngim’a na fond d’acqua che z’è sèmb ditt ca cura).
 Sanduarie e Cannite, a 10 km da gl paése, a 1030 m n.l.m., mmiés'a la sélva de gl Parch nazienale d'Abbruzz, Lazie é Melise. Da tanda sècule ce vave gl pellerine e le reggiune vecine.

 Archetetture meletare 
Gl caštiégl e Settefrate, (ne remánene riéšt de la torr é de ciért mórera), è de gl dèceme sècule (nfetèuse de gl abbate Aligérn de gl 983).
 Sétera archéelòggece 
Vecin'a gl sanduarie, attèrr'a Mèlfa, a gl 1958 fúrene schepiért gl riéšt de ne tèmbie de la déa Méfete, che menéte é èx vote de cuocc de gl III sècule p. C.

A gl 1974, a méne de ne chelòmmetre da gl paése, a la cundrata Casa Firma, fúrene schepèrt de le tomb che dénd cèrt còccera é na píccula menéta, é pure riéšt de n’áštreche de matenèll a spin'e pésc: tutt quand appartè a na villa rústeca romana che resagl a l'èpeca tard-mberiale.

 Árie naterale 
 Parch naziunale d'Abbruzz, Lazie é Melise

 Cultura 
 Perzune e Settefrate 
 Alberiche da Settefrate, mònache nat'a Settefrate a gl 1100;
 Fònz Capocci.

 Cucina 
Vine DOC
Dénd a gl terretòrie chemunale ze predúcene vine Atina Cabbernè, Atina rusc é Atina Somigliò DOC.

 Ammeneštrazione 
A gl 1927, pe velendà de gl ghevèrn fascišta, quann venètt criata la previngia e Fresenone, Settefrate passètt da la previngia e Casèrta a chélla e Fresenone.

Fa part de la Chemunetà mendana Vall e Comine.

 Annetaziune 

Categurìa:Comune da Valle 'e Cumino
Categurìa:Comune da pruvincia 'e Fresulone